Diari Oficial de la Generalitat Valenciana


Sumari del DOGV 8257, del 20-03-2018 (2018/2451)

RESOLUCIÓ de 6 de març de 2018, del president de l'Institut Valencià de Cultura, per la qual es convoquen subvencions per al foment de les arts escèniques per als sectors teatral i circense, durant els mesos de gener a desembre de 2018
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8257

Data del DOGV
:   20-03-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/2451


Data del document
:   06-03-2018

Organisme emissor
:   Institut Valencià de Cultura

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública

RESOLUCIÓ de 6 de març de 2018, del president de l'Institut Valencià de Cultura, per la qual es convoquen subvencions per al foment de les arts escèniques per als sectors teatral i circense, durant els mesos de gener a desembre de 2018 [2018/2451]  
Mitjançant l'Ordre 33/2016, de 18 de juliol, de la Conselleria d'Educació, Investigació, Cultura i Esport (DOGV 7832, 20.07.2016), s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat (d'ara en avant, Institut Valencià de Cultura).  
Per la seua banda, el Pla estratègic de subvencions 2016-2019 de la Conselleria d'Educació, Investigació, Cultura i Esport, aprovat per Resolució de 30 d'agost de 2016, del conseller d'Educació, Investigació, Cultura i Esport (DOGV 7865, 05.09.2016), estableix en el seu annex únic com a objectiu estratègic 4 de CulturArts Generalitat, «Foment de la producció i difusió de les diferents manifestacions artístiques competència de CulturArts», la línia de subvenció per al foment de les arts escèniques.  
De conformitat amb el que estableix l'article 160.4.b, de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015), que estableix que les persones que exerceixen la presidència dels organismes públics i entitats de dret públic seran les competents per a realitzar la convocatòria de les subvencions, així com d'acord amb l'article 2, punt 2, lletra l) i l'article 4, punt 2, lletra j) del Reglament d'organització i funcionament de CulturArts Generalitat, aprovat pel Decret 5/2013, de 4 de gener, i modificat a aquests efectes pel Decret 141/2014, de 5 de setembre, del Consell (DOGV 7355, 08.09.2014), en virtut dels quals correspon a la Presidència convocar i resoldre la concessió d'incentius, ajudes i subvencions de les diferents matèries culturals integrades en l'Institut Valencià de Cultura, resolc:  
  
  
Primer. Objecte, finalitat, modalitats i condicions de les ajudes  
1. Convocar, per a l'exercici 2018, la concessió de subvencions per al foment de les arts escèniques per als sectors teatral i circense, en el marc de les competències de l'Institut Valencià de Cultura i d'acord amb els objectius que té encomanats. Aquestes subvencions tenen com a finalitat fomentar les arts escèniques i contribuir al manteniment i la consolidació de companyies i grups teatrals i de circ de caràcter professional, al desenvolupament i la promoció de qualsevol tipus d'activitats, festivals i certàmens, i al suport a la creativitat escènica i la seua difusió, així com també fomentar la cooperació amb altres agents i entitats culturals en el sector del teatre i del circ, d'àmbit públic o privat, per a contribuir a consolidar el sector teatral i circense en l'àmbit competencial de la Generalitat, amb la finalitat última que la ciutadania puga disposar d'una oferta diversificada i de qualitat.  
2. Les subvencions es concediran d'acord amb els principis de publicitat, transparència, objectivitat, igualtat i no-discriminació, i mitjançant el règim de concurrència competitiva.  
2.1. Les subvencions previstes en aquesta resolució s'estenen a les modalitats següents:  
a) Ajudes a la creació de literatura escènica, amb la finalitat de potenciar la creació de literatura escènica d'autors i autores que desenvolupen la seua activitat en l'àmbit competencial de la Generalitat, tant en castellà com en valencià, als efectes de la seua possible producció o posada en escena.  
b) Ajudes a la producció de teatre o circ, per a un muntatge concret, que tenen com a finalitat el suport a la labor creativa i l'increment qualitatiu dels espectacles escènics en l'àmbit competencial de la Generalitat, per a possibilitar una oferta diversificada i de qualitat, consistent en la producció d'un muntatge, inclosa l'estrena de l'espectacle, que haurà de tindre lloc, com a màxim, dins del primer trimestre de 2019. A aquests efectes, el projecte consistent en la concatenació de microespectacles o performances, amb un tema argumental definit o un objectiu comú, podrà equiparar-se a la producció d'un muntatge concret.  
c) Ajudes a gires d'empreses de teatre i circ, que tenen com a finalitat el suport a l'exhibició i distribució de fins a tres muntatges teatrals o circenses produïts en l'àmbit competencial de la Generalitat, amb la intenció de possibilitar a la ciutadania una oferta diversificada i de qualitat, i amb l'objectiu de facilitar la seua presentació i comercialització a Espanya i a l'estranger. Els espectacles proposats per a la gira estrenats després de l'1 de gener de 2015 tindran un tractament preferent.  
  
 El projecte de gira per al subsector del teatre consistirà en la realització d'entre 6 i 30 representacions fora de la Comunitat Valenciana i, complementàriament, d'entre 4 i 12 funcions a la Comunitat Valenciana. Per a poder justificar despeses de gira originades en les funcions realitzades a la Comunitat Valenciana, hauran d'haver tingut lloc en una mateixa sala de gestió aliena a la persona sol·licitant i haver aconseguit l'equivalent a quatre representacions successives; l'import justificable per aquest concepte serà de fins al 30 % de l'ajuda concedida.  
 El projecte de gira per al subsector del circ consistirà en la realització d'entre 4 i 20 representacions fora de la Comunitat Valenciana i, complementàriament, d'entre 3 i 10 funcions a la Comunitat Valenciana. Per a poder justificar despeses de gira originades en les funcions realitzades a la Comunitat Valenciana, hauran d'haver tingut lloc en una mateixa sala de gestió aliena a la persona sol·licitant i haver aconseguit l'equivalent a tres representacions successives; l'import justificable per aquest concepte serà de fins al 30 % de l'ajuda concedida.  
d) Ajudes a projectes emergents de producció escènica, per a un muntatge concret, que tenen com a finalitat possibilitar la creació de produccions de teatre i circ a companyies professionals de recent creació o en via de consolidació, així com a professionals que, sense disposar d'una estructura empresarial estable i amb activitat continuada, decideixen posar en marxa de forma puntual un projecte de producció. A aquests efectes, es considera que una companyia és de recent creació quan la seua constitució i activitat professional té un període inferior a tres anys i un màxim de tres muntatges professionals estrenats. Es consideraran dins de la modalitat també les situacions de companyies en via de consolidació dins d'un interval fins als deu anys. L'estrena de la producció haurà de tindre lloc, com a màxim, dins del primer trimestre de 2019.  
e) Ajudes a la programació en sales d'exhibició, que tenen com a finalitat incrementar la quantitat i qualitat de la programació regular i estable d'espectacles de teatre, dansa i circ en sales d'exhibició a fi que la ciutadania puga gaudir d'una oferta diversificada i de qualitat. Són objecte d'aquesta modalitat de subvenció els caixets o imports abonats a les companyies professionals amb motiu de la seua contractació per a l'exhibició en la sala en l'exercici de 2018.  
f) Ajudes a entitats sense ànim de lucre, que té com a finalitat potenciar les activitats de teatre i circ que realitzen les associacions i entitats sense ànim de lucre, especialment les federacions o agrupacions que estan implantades en l'àmbit competencial de la Generalitat i que contribueixen a promoure, difondre i consolidar el teatre i el circ, especialment el de caràcter professional, durant l'exercici de 2018.  
  
g) Ajudes a la formació, investigació i edició, que tenen com a finalitat potenciar el reciclatge, la formació i la investigació de professionals del teatre i el circ que realitzen la seua activitat en l'àmbit competencial de la Generalitat, així com possibilitar l'edició i la difusió general de les arts escèniques (treballs d'investigació, literatura dramàtica, revistes d'arts escèniques, etc.), realitzats en l'exercici de 2018.  
  
h) Ajudes per a la realització de festivals i mostres escèniques, que tenen com a finalitat incrementar qualitativament i quantitativa els dits certàmens, de caràcter temàtic o monogràfic, i que es diferencien de la programació regular anual d'arts escèniques del sol·licitant, a fi d'aconseguir una major projecció, presència i difusió de les arts escèniques a la Comunitat Valenciana, en l'exercici de 2018.  
2.2. Les ajudes es concediran per a activitats que tinguen lloc entre l'1 de gener i el 31 de desembre de 2018, ambdós inclosos, exceptuant-ne la data de l'estrena de l'espectacle, que podrà realitzar-se fins al 31 de març de 2019 en les modalitats de producció i de projectes emergents en teatre o circ.  
3. Per a obtindre la condició de persona beneficiària de les ajudes per al foment d'activitats de les arts escèniques per als sectors teatral i circense regulats en l'ordre de bases reguladores, les administracions públiques, entitats, empreses i associacions han de complir els requisits establits en l'article 2.2 de la mencionada ordre i en la present resolució:  
  
3.1. Ajudes a la creació de literatura escènica.  
Poden sol·licitar aquestes subvencions les persones els textos de les quals no hagen sigut presentats en anteriors convocatòries d'ajudes i que desenvolupen la seua activitat en l'àmbit competencial de la Generalitat, és a dir aquelles persones que estiguen empadronades com a residents en algun municipi de la Comunitat Valenciana amb una antiguitat superior a un any. Els projectes d'obres que es presenten hauran de ser originals i inèdits. No s'admetran projectes d'obres traduïdes, adaptades o refoses, ja siga de novel·la, cine, televisió, ràdio o fins i tot del mateix teatre.  
3.2. Ajudes a la producció per a un muntatge concret i ajudes a gires.  
Poden sol·licitar aquestes ajudes empreses professionals que estiguen legalment constituïdes. S'exceptuen d'aquesta modalitat d'ajudes les associacions i entitats sense ànim de lucre. Les companyies de recent creació o en via de consolidació poden sol·licitar les ajudes a gira de projectes emergents previstes en el present apartat.  
3.3. Ajudes a projectes emergents de producció d'un muntatge concret.  
Poden sol·licitar aquestes ajudes les persones físiques o jurídiques que estiguen en la situació que fonamente la concessió de la subvenció, d'acord amb el que preveuen el punt 2.2.3 de l'article 2 de l'ordre de bases reguladores i el punt 2.1, lletra d) d'aquest resolc. D'acord amb el precepte esmentat de l'ordre de bases reguladores, les persones físiques o jurídiques que sol·liciten aquestes ajudes no poden haver rebut anteriorment cap ajuda de l'ens públic CulturArts, denominat anteriorment Teatres de la Generalitat Valenciana, ni de la Conselleria d'Educació, Investigació, Cultura i Esport, per a la producció o gires que realitzen l'activitat subvencionada en l'àmbit competencial de la Generalitat.  
  
3.4. Ajudes a la programació en sales d'exhibició.  
Només poden sol·licitar aquestes ajudes empreses privades gestores de sales d'exhibició escènica que realitzen l'activitat subvencionada en l'àmbit competencial de la Generalitat.  
3.5. Ajudes a entitats sense ànim de lucre.  
Associacions i entitats culturals sense ànim de lucre que exercisquen activitats d'arts escèniques en l'àmbit competencial de la Generalitat i que incidisquen en el sector professional. No poden acollir-se a aqueixes ajudes aquelles entitats que, amb independència del que arrepleguen els seus estatuts, realitzen activitats professionals i reparteixen dividends entre els seus associats com a resultes dels ingressos que genere la seua activitat.  
3.6. Ajudes a la formació, investigació i edició.  
Persones físiques que desitgen desenvolupar activitats de reciclatge, formació especialitzada o investigació, així com d'edició i difusió general de les arts escèniques, en l'àmbit competencial de la Generalitat. En el cas d'ajudes a l'edició i difusió de les arts escèniques, poden ser també beneficiàries les persones jurídiques que realitzen l'activitat subvencionada en l'àmbit competencial de la Generalitat.  
3.7. Ajudes per a la realització de festivals i mostres.  
Poden sol·licitar aquesta modalitat d'ajuda els municipis i altres entitats locals, així com els seus organismes autònoms, i les entitats, empreses i associacions que organitzen i realitzen festivals i mostres escèniques en l'àmbit competencial de la Generalitat, i que disposen d'estructura i capacitat de gestió suficients per a realitzar l'activitat objecte de subvenció.  
S'entén per festival o mostra el conjunt d'actuacions d'arts escèniques que formen una unitat programàtica indivisible, dutes a terme durant un període de temps determinat, amb uns objectius clars, congruents i definits, i que no formen part de la programació regular d'un espai escènic.  
  
Segon. Finançament de les ajudes i distribució per modalitats. Quantia màxima a sol·licitar  
1. D'acord amb la Llei 22/2017, de 29 de desembre, de 2017, de pressupostos de la Generalitat per a l'exercici 2018 (DOGV 8202, 30.12.2017), les ajudes convocades s'imputaran al crèdit previst en la secció 09, entitat 00808 CulturArts Generalitat, línia de subvenció S6422000 «Foment de les arts escèniques», per un import màxim de 2.539.248 ?, inclòs en el capítol IV. Així mateix, l'import indicat podrà ser minorat quan en el marc de les polítiques d'estabilitat pressupostària i sostenibilitat financera s'adopten mesures de no-disponibilitat que afecten els crèdits de la línia de subvenció que el finança.  
  
2. L'import de 2.539.248 - es distribuirà entre les diferents modalitats, amb el desglossament següent:  
- Per a la creació de literatura escènica, en l'àmbit competencial de la Generalitat, fins a un màxim de 42.000 ?, per a un total de catorze ajudes, que atendran amb criteri d'igualtat la creació en ambdues llengües oficials de la Comunitat Valenciana.  
- Per a la producció de teatre o circ, per a un muntatge concret, en l'àmbit competencial de la Generalitat, fins a un màxim de 815.000 - La distribució de l'import global convocat entre la submodalitat de teatre i la de circ serà proporcional al nombre de projectes presentats en cada una d'aquestes que s'ajusten als requisits i les condicions de les bases reguladores i de la convocatòria.  
- Per a la realització de gires, en l'àmbit competencial de la Generalitat, fins a un màxim de 300.000 ?. La distribució de l'import global convocat entre la submodalitat de teatre i la de circ serà proporcional al nombre de projectes presentats en cada una d'aquestes que s'ajusten als requisits i les condicions de les bases reguladores i de la convocatòria.  
  
- Per a la realització de projectes emergents de producció, en l'àmbit competencial de la Generalitat, fins a un màxim de 155.248 ?.  
- Per a la programació en sales d'exhibició, en l'àmbit competencial de la Generalitat, fins a un màxim de 800.000 ?.  
- Per a les entitats sense ànim de lucre, en l'àmbit competencial de la Generalitat, fins a un màxim de 136.000 ?.  
- Per a la formació, investigació i edició, en l'àmbit competencial de la Generalitat, fins a un màxim de 28.000 ?.  
- Per a la realització de festivals i mostres, en l'àmbit competencial de la Generalitat, fins a un màxim de 263.000 ?.  
Les quantitats no disposades de qualsevol dels apartats anteriors podran aplicar-se, si això resulta necessari, als que resulten deficitaris, sense que se supere mai globalment la quantitat màxima de 2.539.248 ?.  
  
3. L'import de les ajudes regulades en la present convocatòria, en cap cas podrà ser de tal quantia que, aïlladament o en concurrència amb altres subvencions, ajudes, ingressos o altres recursos, superen el cost de l'activitat subvencionada a desenvolupar per la persona beneficiària. Les quanties individualitzades màximes de les subvencions que poden sol·licitar-se, són les següents:  
3.1. Ajudes a la creació de literatura escènica, 3.000 ?.  
3.2. Ajudes a la producció de teatre i circ per a un muntatge concret, 40.000 ?, i ajudes a gires de teatre i circ, 25.000 ?.  
3.3. Ajudes a projectes emergents de producció escènica per a un muntatge concret, 20.000 ?.  
3.4. Ajudes a la programació en sales d'exhibició, 90.000 ?.  
3.5. Ajudes a entitats sense ànim de lucre de teatre i circ, 20.000 ?.  
  
3.6. Ajudes a la formació, investigació i edició, 5.000 ?.  
3.7. Ajudes per a la realització de festivals i mostres de teatre i circ, 50.000 ?.  
4. Dins dels límits pressupostaris i d'acord amb els criteris establits, aquestes ajudes aniran destinades a sufragar les despeses corrents generades per les activitats objecte de la subvenció. Les ajudes no podran destinar-se per la naturalesa del capítol pressupostari a inversions ni a adquisicions patrimonials.  
  
Tercer. Presentació de sol·licituds  
1. El termini de presentació de sol·licituds serà de 20 dies hàbils a comptar des de l'endemà de la publicació de la present convocatòria en el Diari Oficial de la Generalitat Valenciana.  
2. Les sol·licituds han de dirigir-se a la seu de l'Institut Valencià de Cultura, en la plaça de Viriat, s/n, 46025, de València.  
a) D'acord amb el que estableix l'article 14.2 de la Llei 39/2015, d'1 d'octubre, del procediment administratiu comú de les administracions públiques, les sol·licituds de les persones jurídiques i entitats s'han de presentar a través del registre electrònic de l'Institut Valencià de Cultura per via telemàtica, mitjançant l'aplicació accessible des de la URL següent: http://ivc.gva.es/, per a la qual cosa l'entitat o el seu representant ha de disposar de qualsevol dels certificats o firmes electròniques que admet la dita aplicació.  
b) Les sol·licituds de les persones físiques es poden presentar per qualsevol de les vies següents:  
b.1. Via telemàtica, en els mateixos termes a què es refereix l'apartat anterior per a les persones jurídiques.  
b.2. Presentació presencial de les sol·licitud en la seu de Institut Valencià de Cultura en la plaça de Viriat, s/n, 46101 València; en la Conselleria d'Educació, Investigació, Cultura i Esport, avinguda de Campanar, 32, 46298 València, i en les direccions territorials d'Educació, Investigació, Cultura i Esport d'Alacant (c/ Carratalà, 47, 03465 Alacant), Castelló (av. del Mar, 23, 12722 Castelló de la Plana) i València (c/ Gregori Gea, 14, 46693 València).  
b.3. Igualment, utilitzant qualsevol dels mitjans previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques, que preveu, entre altres, les oficines de Correus. En aquests casos, s'ha de justificar la data d'imposició de l'enviament i anunciar la remissió de la sol·licitud per mitjà de correu a l'adreça ayudas\_hkzguobban@xrk.ke en el mateix dia, només als efectes organitzatius. En cap cas seran vàlids els documents a què s'haja d'accedir per mitjà d'enllaços o adreces webs, corresponents a aplicacions o plataformes d'emmagatzematge, o a serveis d'allotjament d'arxius, i es consideraran els dits documents com a no presentats.  
  
3. Les sol·licituds han d'omplir-se segons el model de sol·licitud d'ajudes al sector del teatre i del circ que s'adjunta com a annex I, especificant-hi la modalitat d'ajuda que se sol·licita i el seu import (apartat C del model de sol·licitud). L'import sol·licitat en cap cas pot ser superior a l'import màxim que correspon a cada modalitat, segons estableix l'article 9, punt 9.1 de l'ordre de bases reguladores i arreplega el resolc segon punt 3 d'aquesta resolució. Si algun projecte sol·licitara una ajuda superior a la que puga rebre, s'entendrà reduïda fins a la quantia individualitzada màxima que puga sol·licitar.  
  
4. S'admetrà una sol·licitud per modalitat i per persona peticionària, amb les excepcions següents:  
- Els qui sol·liciten ajuda a la programació en sales d'exhibició poden sol·licitar, a més, una ajuda de producció i una ajuda a gira.  
- Els qui sol·liciten ajuda a l'edició (dins de la modalitat de formació, investigació i edició), poden sol·licitar, a més, una sola ajuda en qualsevol altra modalitat.  
- Els qui sol·liciten ajuda a la producció poden demanar també ajuda a gira.  
- Els qui sol·liciten ajuda a projectes emergents de producció poden optar també a ajuda a gira.  
Seran compatibles entre si les sol·licituds d'ajuda a la creació de literatura escènica, i a la formació, investigació i edició.  
En la resta de situacions, en el cas que se sol·licite més d'una ajuda, ja siga de la mateixa modalitat com d'una altra diferent, només s'admetrà la que, atenent la data i l'hora, es presentara en primer lloc en el registre electrònic (via telemàtica o presencial) o per mitjà de qualsevol dels altres mitjans indicats en el resolc tercer, punt 2, d'aquesta resolució; es consideraran no presentades la resta de sol·licituds.  
  
5. La sol·licitud desenvoluparà, a més, els punts següents:  
5.1. Declaració responsable de la persona sol·licitant amb la relació i l'import de totes les subvencions, ajudes, ingressos o recursos que s'hagen sol·licitat o concedit o que estiguen pendents de percepció per altres administracions o institucions públiques o privades per a la mateixa finalitat, tot justificant documentalment la quantia d'aquestes (apartat D.1 del model de sol·licitud), als efectes del que preveu l'article 14 de la Llei 38/2003, general de subvencions.  
5.2. Declaració responsable d'ajudes de minimis de l'exercici fiscal actual i dels dos anteriors, únicament per a la modalitat de formació, investigació i edició (apartat D.2 del model de sol·licitud).  
  
5.3. Declaració responsable de no concórrer en cap de les prohibicions per a obtindre la condició de beneficiari especificades en el punt 2 de l'article 13 de la Llei 38/2003, de 17 de novembre, general de subvencions (apartat D.3 del model de sol·licitud).  
5.4. Declaració responsable de compliment de la normativa sobre integració laboral de persones amb discapacitat o, si és el cas, declaració de l'exempció d'aquesta obligació, d'acord amb el que disposen l'article 7 de la Llei 11/2003, de 10 d'abril, de la Generalitat, sobre l'Estatut de les persones amb discapacitat (DOGV 4479, 11.04.2003), i el Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat (DOGV 4907, 21.12.2004) (apartat D.4 del model de sol·licitud).  
5.5. Declaració responsable del compliment de la normativa en matèria de drets d'autoria intel·lectual. L'Institut Valencià de Cultura podrà requerir en qualsevol moment al sol·licitant l'acreditació fefaent d'aquells aspectes que consten en les declaracions responsables presentades (apartat D.5 del model de sol·licitud).  
5.6. Declaració responsable de no haver rebut anteriorment cap ajuda de l'ens públic CulturArts, denominat anteriorment Teatres de la Generalitat Valenciana, ni de la Conselleria d'Educació, Investigació, Cultura i Esport, per a producció o gires, únicament per a la modalitat de projectes emergents de producció (apartat D.6 del model de sol·licitud).  
5.7. Declaració responsable que els espais i locals on es realitzen les activitats del festival o mostra compten amb les autoritzacions que, si és el cas, resulten preceptives i amb els corresponents plans d'autoprotecció quan siguen d'observança obligada, únicament per a la modalitat de festivals i mostres (apartat D.7 del model de sol·licitud).  
  
6. Documentació.  
6.1. Les sol·licituds han d'anar acompanyades de la documentació següent (apartat E del model de sol·licitud), que anirà subscrita per la persona sol·licitant, i podran aportar-se originals o còpies compulsades:  
a) Documentació acreditativa de la personalitat jurídica i capacitat d'actuar de qui sol·licita i, si és el cas, de poder suficient per a actuar en nom i representació seus. Si qui sol·licita és persona jurídica, haurà d'aportar escriptura o document públic de constitució i estatuts de l'entitat inscrits en el registre oficial corresponent, còpia del CIF, així com la documentació que acredite la representació que exerceix el firmant de la sol·licitud (document públic o certificat de l'acord adoptat per l'òrgan de govern que corresponga en què s'aprova sol·licitar aquesta ajuda i es faculta el representant per a subscriure la petició).  
  
b) En cas d'ajuntaments, altres entitats locals o els seus organismes públics:  
- Certificat de l'acord adoptat per l'òrgan de govern de la corporació local en què s'aprova sol·licitar aquesta ajuda i es faculta el seu representant per a subscriure la petició.  
- En el cas d'organismes públics, certificat de l'acte o acord adoptat per l'òrgan competent de l'ajuntament de què depén, pel qual s'autoritza a l'entitat pública a participar en aquesta convocatòria, expedit pel secretari o la secretària de la corporació local.  
- Declaració responsable que s'està al corrent en el compliment de les obligacions tributàries, estatals i autonòmiques, i davant la Seguretat Social en els termes que preveuen els articles 18 i 19 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.  
  
c) Documents específics de cada modalitat d'ajuda que s'arrepleguen en el punt 6.5.  
6.2. Les persones sol·licitants hauran d'acreditar també que estan al corrent en el compliment de les obligacions tributàries, amb les administracions estatal i autonòmica i davant la Seguretat Social. D'acord amb el que disposa l'article 28 de la Llei 39/2015, d'1 d'octubre, del procediment administratiu comú de les administracions públiques, en absència d'oposició expressa per part del sol·licitant (apartat F del model de sol·licitud), l'òrgan gestor del procediment estarà autoritzat per a obtindre directament les dades dels documents elaborats per qualsevol administració i que per a aquest procediment són les següents:  
  
- Dades d'identitat (DNI o document equivalent en cas d'estrangers) de la persona que tinga la representació legal amb facultat per a actuar davant de l'Administració.  
- Certificat de l'Agència Estatal d'Administració Tributària que acredite que està al corrent de les seues obligacions.  
- Certificat de la Tresoreria General de la Seguretat Social que acredite que està al corrent de les seues obligacions.  
- Certificat de la Direcció Territorial de la Conselleria d'Hisenda i Model Econòmic corresponent que acredite que està al corrent de les seues obligacions tributàries amb la Generalitat.  
- Alta en el Cens d'empresaris, professionals i retenidors on conste la qualificació de l'activitat econòmica corresponent per a la qual se sol·licita la subvenció (excepte sol·licitants d'ajudes a la creació de literatura escènica) o, alternativament, l'alta en l'IAE si es tracta de professionals.  
En cas d'oposició a la seua obtenció per l'Administració, serà la persona o entitat interessada qui haja d'aportar els dits documents.  
6.3. Si la sol·licitud d'iniciació no incloguera totes les dades o documentació que resulten preceptives, s'aplicarà el que disposa l'article 5.4 de l'ordre de bases reguladores. L'esmena de la documentació ha de presentar-se d'acord amb el que preveu el punt 2 d'aquest resolc tercer. En tot cas, l'òrgan instructor pot demanar als sol·licitants que proporcionen qualsevol informació aclaridora que en resulte necessària per a la gestió.  
  
La documentació acreditativa de mèrits i d'aspectes que han de ser objecte de valoració, continguts en el resolc cinqué d'aquesta resolució haurà de presentar-se dins del termini de presentació de sol·licituds i no serà requerida posteriorment ni tindrà validesa cap document vinculat a això presentat amb data posterior a l'últim dia de termini de presentació de sol·licituds. En aquest aspecte es preveu, com a única excepció, la que arreplega el punt 6.5.8, lletra b) del present resolc, relativa al detall dels continguts que figuren en el projecte de festivals i mostres de teatre i circ que s'han de celebrar més enllà dels sis mesos següents al de la publicació d'aquesta convocatòria en el Diari Oficial de la Generalitat Valenciana.  
L'Institut Valencià de Cultura cursarà les notificacions per la via electrònica a través de l'adreça electrònica habilitada de la persona jurídica, o, a falta d'això, a través de la carpeta ciutadana del representant de l'entitat o de la persona física sol·licitant.  
6.4. Les dades de caràcter personal contingudes en l'imprés de sol·licitud podran ser incloses en un fitxer per al seu tractament per l'Institut Valencià de Cultura com a titular responsable del fitxer, en l'ús de les funcions pròpies que té atribuïdes i en l'àmbit de les seues competències. Igualment, els sol·licitants d'ajuda podran exercir els drets d'accés, rectificació, cancel·lació i oposició; tot això, de conformitat amb el que disposa l'article 5 de la Llei orgànica 15/1999, de protecció de dades de caràcter personal (BOE 298, 14.12.1999).  
  
6.5. Documentació específica per modalitats.  
6.5.1. Ajudes a la creació de literatura escènica.  
a) El resum del projecte, que es presentarà necessàriament seguint el model disponible tant en la pàgina web http://ivc.gva.es/ com en les dependències de l'entitat convocant, ha d'incloure:  
- Una presentació del projecte: objectius, referents, idioma en què està escrit, investigació, documentació i qualsevol consideració d'interés sobre la seua posada en escena. Màxim cinc fulls en DIN A4.  
  
- Una sinopsi argumental del text. Màxim cinc fulls en DIN A4.  
b) Un fragment (o una escena completa de la creació original). Màxim cinc fulls en DIN A4.  
c) La documentació a què es fa referència en els apartats a) i b) es presentarà impresa a doble espai, en pàgines numerades i sense enquadernar.  
6.5.2. Ajudes a la producció de teatre o circ per a un muntatge concret.  
a) Projecte detallat de l'activitat artística que es proposa realitzar per a la qual se sol·licita la subvenció. A fi de facilitar-ne l'avaluació, es presentarà necessàriament un resum del projecte seguint el model disponible en la pàgina web http://ivc.gva.es/, que inclourà la fitxa artística de la producció que especificarà, inicialment, el títol, autoria del text, adaptació o versió, autoria de la música, tipus de públic, idioma de la producció, els possibles intèrprets, el lloc i la data d'estrena, els equips de personal tècnic i artístic, etc. Igualment, haurà de deixar-se constància de les ajudes rebudes a la creació de literatura escènica, pel text que es pretén produir, durant les tres convocatòries de la Generalitat precedents.  
b) Memòria de la trajectòria professional i de gestió de l'empresa, que es presentarà seguint el model annex V, i inclourà:  
- Les activitats artístiques realitzades en l'exercici anterior, que pot correspondre o no a l'any natural anterior, especificant-hi les produccions i les gires d'espectacles realitzades, tant dins com fora de la Comunitat Valenciana (apartat B de l'annex V).  
- L'informe sobre les contractacions artístiques i de tècnics realitzades en l'exercici anterior. L'acreditació d'aquestes es farà per mitjà de l'aportació de les cotitzacions a la Seguretat Social ateses per l'empresa en l'exercici esmentat (TC1, TC2 i, si és el cas, TC1/19), i en el cas de serveis prestats per artistes o tècnics autònoms, les factures abonades (apartat C de l'annex V).  
c) Pressupostos detallats dels costos de la producció, que es presentaran necessàriament seguint el model de fitxa pressupostària disponible en la pàgina web http://ivc.gva.es/. Així mateix, indicarà els fons propis, altres subvencions o recursos amb els quals es finançarà l'activitat, a més de la subvenció sol·licitada.   
Als efectes d'aquest epígraf i del criteri de valoració corresponent, previst en el resolc cinqué d'aquesta resolució, s'entén per exercici anterior, l'últim any en què la persona sol·licitant haja desenvolupat la seua activitat artística.  
6.5.3. Ajudes a gires d'empreses de teatre i circ.  
a) Projecte detallat de l'activitat artística que s'haja d'escometre en l'exercici de 2018 per a la qual se sol·licita la subvenció. A fi de facilitar-ne l'avaluació, es presentarà necessàriament un resum del projecte per a cada un dels espectacles proposats per a fer gira, seguint el model disponible en la pàgina web http://ivc.gva.es/, que inclourà:  
  
- La fitxa artística de l'espectacle, l'idioma i el calendari de places i dates de les representacions, distribuïdes en tres apartats: gires a la Comunitat Valenciana, gires en altres comunitats autònomes i gires internacionals. Així mateix, el projecte detallarà els motius del dèficit en què s'incorre i que justifica la subvenció sol·licitada i que contindrà, a més, el desglossament del caixet mitjà previst per una representació en l'oferta de distribució fora de la Comunitat Valenciana. Igualment, haurà de deixar-se constància de les ajudes rebudes a la creació de literatura escènica, pel text que es pretén que faça gira, durant les tres convocatòries de la Generalitat precedents.  
b) Memòria de la trajectòria professional i de gestió de l'empresa, que es presentarà seguint el model annex V, i inclourà:  
- Les activitats artístiques realitzades en l'exercici anterior, que pot correspondre o no a l'any natural anterior, especificant-hi les produccions i les gires d'espectacles realitzades, tant dins com fora de la Comunitat Valenciana (apartat B de l'annex V).  
- L'informe sobre les contractacions artístiques i de tècnics realitzades en l'exercici anterior. L'acreditació d'aquestes es realitzarà per mitjà de l'aportació de les cotitzacions a la Seguretat Social ateses per l'empresa en l'exercici esmentat (TC1, TC2 i, si és el cas, TC1/19), i en el cas de serveis prestats per artistes o tècnics autònoms, les factures abonades (apartat C de l'annex V).  
c) Pressupostos detallats dels costos de la gira, que es presentarà necessàriament seguint el model de fitxa pressupostària disponible en la pàgina web http://ivc.gva.es/ i se n'omplirà una diferent per a cada espectacle. Així mateix, indicarà els fons propis, altres subvencions o recursos amb els quals es finançarà l'activitat, a més de la subvenció sol·licitada.  
d) Quan l'obra no pertanga al domini públic, caldrà acreditar que es compta amb l'autorització de la persona titular dels drets o del seu representant legal.   
Als efectes d'aquest epígraf i del criteri de valoració corresponent, previst en el resolc cinqué d'aquesta resolució, s'entén per exercici anterior l'últim any en què la persona sol·licitant haja desenvolupat la seua activitat artística.  
6.5.4. Ajudes a projectes emergents de producció de teatre o circ.  
a) Projecte detallat de la producció que es proposa realitzar en l'exercici de 2018, per a la qual se sol·licita la subvenció. A fi de facilitar-ne l'avaluació, es presentarà necessàriament un resum del projecte seguint el model disponible en la pàgina web http://ivc.gva.es/, especificant-hi els possibles intèrprets, el lloc i la data prevista d'estrena, els equips de personal tècnic i artístic, etc. Igualment, haurà de deixar-se constància de les ajudes rebudes a la creació de literatura escènica, pel text que es pretén produir, durant les tres convocatòries de la Generalitat precedents.  
b) Pressupost detallat dels costos de la producció, que es presentarà necessàriament seguint el model de fitxa pressupostària disponible en la pàgina web http://ivc.gva.es/. Així mateix, s'indicaran els fons propis, altres subvencions o recursos amb què es finançarà la producció, a més de la subvenció sol·licitada.  
c) Currículum dels qui componen la companyia.  
d) Si la companyia va tindre activitat professional en l'exercici anterior, s'adjuntarà memòria de les activitats realitzades, i es presentarà seguint el model annex V, que inclourà:  
- Les activitats artístiques realitzades en l'exercici anterior, que pot correspondre o no a l'any natural anterior, especificant-hi les produccions i les gires d'espectacles realitzades, tant dins com fora de la Comunitat Valenciana (apartat B de l'annex V).  
- L'informe sobre les contractacions artístiques i de tècnics realitzades en l'exercici anterior. L'acreditació d'aquestes es farà per mitjà de l'aportació de les cotitzacions a la Seguretat Social ateses per l'empresa en l'exercici esmentat (TC1, TC2 i, si és el cas, TC1/19), i en cas de serveis prestats per artistes o tècnics autònoms, les factures abonades (apartat C de l'annex V).   
Als efectes d'aquest epígraf i del criteri de valoració corresponent, previst en el resolc cinqué d'aquesta resolució, s'entén per exercici anterior l'últim any en què la persona sol·licitant haja desenvolupat la seua activitat artística.  
e) Quan l'obra no pertanga al domini públic, caldrà acreditar que es compta amb l'autorització de la persona titular dels drets o del seu representant legal.  
f) Declaració responsable de no haver rebut anteriorment cap ajuda de l'ens públic CulturArts, denominat anteriorment Teatres de la Generalitat Valenciana, ni de la Conselleria d'Educació, Investigació, Cultura i Esport, per a les modalitats de producció o gira (apartat D.6 de l'annex V).  
6.5.5. Ajudes a la programació en sales d'exhibició.  
a) Original o còpia compulsada de la llicència d'obertura per a l'exercici de l'activitat subvencionada o acreditació de la tramitació de la sol·licitud.  
b) Modalitat preventiva adoptada, pla de prevenció de riscos laborals, avaluació de riscos i planificació de l'activitat preventiva.  
  
c) Pla d'emergència elaborat per personal tècnic competent, segons les normes d'autoprotecció en vigor.  
d) Plans de la sala i les seues dependències (en format DINA 4 i a escala). Igualment, s'especificarà l'aforament de la sala, la seua antiguitat com a espai d'exhibició, l'adequació i l'accessibilitat, i si l'espai compta amb una companyia estable o resident.  
e) Projecte detallat de l'activitat que es proposa realitzar en l'exercici de 2018, per a la qual se sol·licita la subvenció. A fi de facilitar-ne l'avaluació, es presentarà necessàriament un resum del projecte seguint els dos models complementaris disponibles en la pàgina web http://ivc.gva.es/, que inclourà:  
- Una relació ordenada de les actuacions programades i realitzades durant l'exercici anterior, indicant-hi la data d'inici de l'exhibició de cada espectacle, els caixets o imports abonats a les companyies, la comunitat autònoma o país de procedència de les companyies, les funcions programades en valencià, així com els resultats obtinguts (recaptació i públic assistent). S'haurà d'aportar la documentació que acredite la liquidació de taquilla efectivament realitzada.  
  
- La programació prevista per a l'exercici de 2018, indicant-hi nombre d'espectacles i funcions, la comunitat autònoma o país de procedència de les companyies programades i el sistema de contractació preestablit (caixet, percentatge de taquilla o qualsevol altre model mixt).  
  
- Detall de la plantilla fixa de l'empresa (personal de gestió i administració de la sala) i relació de dies cotitzats pel seu personal a la Seguretat Social en l'exercici anterior. L'acreditació d'aquestes es farà per mitjà de l'aportació de les cotitzacions a la Seguretat Social realitzades per l'empresa en l'exercici esmentat (TC1 i TC2).  
f) Pressupost detallat d'ingressos i despeses per a l'exercici de 2018, que es presentarà necessàriament seguint el model de fitxa pressupostària disponible en la pàgina web http://ivc.gva.es/. S'hi especificarà, desglossat en companyies valencianes, no valencianes i produccions pròpies, el cost a abonar a les companyies programades segons contracte (caixet, percentatge de taquilla o qualsevol altre model mixt).  
g) Acreditació d'incorporació i adaptació a les noves tecnologies.  
  
6.5.6. Ajudes a entitats sense ànim de lucre.  
a) Projecte detallat de les activitats que es proposa realitzar en l'exercici de 2018 per a les quals se sol·licita la subvenció. A fi de facilitar-ne l'avaluació, es presentarà necessàriament un resum del projecte seguint el model disponible en la pàgina web http://ivc.gva.es/, indicant-hi:  
- Calendari de les activitats a realitzar.  
- Mitjans materials, humans i tècnics que es disposen per a la seua realització.  
- Objectius i destinataris de les activitats.  
- Nombre de persones associades i la seua procedència.  
b) Pressupost detallat de despeses del projecte, que es presentarà necessàriament seguint el model de fitxa pressupostària disponible en la pàgina web http://ivc.gva.es/, fent-hi constar altres subvencions, recursos o ingressos amb els quals es finançarà l'activitat. Així mateix, s'especificarà en l'apartat d'ingressos l'import de les quotes de les persones associades.  
c) Memòria de l'activitat exercida per l'associació o entitat durant l'exercici anterior.   
Als efectes d'aquest epígraf i del criteri de valoració corresponent, previst en el resolc cinqué d'aquesta resolució, s'entén per exercici anterior, l'últim any en què la persona sol·licitant haja desenvolupat la seua activitat artística.  
6.5.7. Ajudes a la formació, investigació i edició.  
a) En el cas de sol·licitud d'una ajuda per a assistència a cursos de formació o reciclatge, congressos o jornades:  
- Memòria explicativa del programa de treball a desenvolupar per al qual se sol·licita la subvenció. A fi de facilitar-ne l'avaluació, es presentarà necessàriament un resum del projecte seguint el model disponible en la pàgina web http://ivc.gva.es/ i en les dependències de l'entitat convocant; inclourà:  
- Currículum professional del peticionari.  
- Lloc, data i duració de l'acció formativa.  
- Publicitat en mitjans de comunicació i fullets editats del curs.  
  
- Pressupost detallat de despeses del projecte, que es presentarà necessàriament seguint el model de fitxa pressupostària disponible en la pàgina web http://ivc.gva.es/, fent-hi constar altres subvencions, recursos o ingressos amb els quals es finançarà l'activitat. També s'inclourà en aquest el cost de matrícula i, si és el cas, les despeses addicionals de desplaçament i hostalatge.  
b) En el cas de sol·licitud d'una ajuda per a la realització de projectes d'investigació:  
- Memòria explicativa del projecte per al qual se sol·licita la subvenció. A fi de facilitar-ne l'avaluació, es presentarà necessàriament un resum del projecte seguint el model disponible en la pàgina web http://ivc.gva.es/; inclourà:  
- Currículum professional de les persones que participen en el projecte.  
- Especificació, en els casos que així siga, de les entitats o organismes que col·laboren en el projecte.  
- Pressupost detallat de despeses del projecte, que es presentarà necessàriament seguint el model de fitxa pressupostària disponible en la pàgina web http://ivc.gva.es/, fent-hi constar altres subvencions, recursos o ingressos amb els quals es finançarà l'activitat.  
c) En el cas de sol·licitud d'una ajuda per a l'edició i difusió:  
- Projecte d'edició i difusió per al qual se sol·licita la subvenció. A fi de facilitar-ne l'avaluació, es presentarà necessàriament un resum del projecte seguint el model disponible en la pàgina web http://ivc.gva.es/; inclourà:  
- Objectius, continguts, nombre d'exemplars, periodicitat de la publicació, pla de distribució, pressupost de realització i terminis d'execució.  
- Currículum professional de les persones que participen en el projecte.  
- Especificació, en els casos que així siga, de les entitats o organismes que col·laboren en el projecte.  
- Pressupost detallat de despeses del projecte, que es presentarà necessàriament seguint el model de fitxa pressupostària disponible en la pàgina web http://ivc.gva.es/, fent-hi constar altres subvencions, recursos o ingressos amb els quals es finançarà l'activitat.  
6.5.8. Ajudes a la realització de festivals i mostres.  
a) Projecte que es proposa realitzar en l'exercici de 2018 per al qual se sol·licita la subvenció. A fi de facilitar-ne l'avaluació, es presentarà necessàriament un resum del projecte seguint el model disponible en la pàgina web http://ivc.gva.es/, indicant-hi:  
- Programació prevista del festival, mostra o activitat, lloc i data de realització. Quan l'inici del festival o mostra estiga previst en una data que diste més de sis mesos de la data de publicació en el DOGV d'aquesta resolució de convocatòria, l'entitat sol·licitant haurà de presentar juntament amb la sol·licitud, almenys, una aproximació dels continguts que es projecta programar, i se'n podrà completar posteriorment el detall. En aquest casos, el termini màxim per a aportar els documents corresponents al detall de la programació serà de tres mesos, a comptar des de l'endemà de la publicació esmentada en el DOGV. Qualsevol document que es presente després de la finalització del dit termini no serà pres en consideració per la Comissió Tècnica de Valoració.  
  
- Mitjans materials, humans i tècnics de què es disposa per a la realització de l'activitat.  
- Interés i projecció. Especialització de la programació.  
- Quantificació de l'activitat: nombre de dies, actes públics, convocatòries, publicacions.  
- Creació i foment de públics i gèneres escènics específics.  
- Repercussió i foment de l'ocupació de professionals valencians.  
- Acceptació social i destinataris.  
b) Resum de la trajectòria artística del certamen des de la seua creació (espectacles rellevants, evolució de públics i activitats, seus, etc.), i memòria de l'edició anterior, segons el que preveu el punt 2.9.8.6, de l'article 3 de l'ordre de bases reguladores, llevat que 2018 siga el primer any en què projecta celebrar-se.  
La memòria de l'edició anterior ha de preveure:  
- Nombre de funcions representades de companyies valencianes.  
- Nombre de funcions representades de companyies procedents d'altres territoris de l'Estat espanyol.  
- Nombre de funcions representades de companyies internacionals.  
- Memòria, si és el cas, de les activitats paral·leles realitzades.  
- Presència del valencià en les activitats de promoció, publicitat, publicacions i actes públics, etc.  
c) Pressupost detallat de despeses, ingressos i dèficit previst, que es presentarà necessàriament seguint el model de fitxa pressupostària disponible en la pàgina web http://ivc.gva.es/, fent-hi constar altres subvencions, recursos o ingressos amb què es preveja finançar l'activitat.  
  
d) Declaració responsable sobre utilització d'espais escènics (apartat D.7 de l'annex V).  
  
Quart. Comissió Tècnica de Valoració  
1. La Comissió Tècnica de Valoració s'ajustarà al que estableix l'article 6, punt 3.1 de l'ordre de bases reguladores. El seu nomenament es farà públic a través de la pàgina web http://ivc.gva.es/  
2. La Comissió Tècnica de Valoració, atenent les sol·licituds presentades i l'interés d'aquestes, emetrà un informe d'avaluació d'acord amb els criteris de valoració que s'enumeren en el punt cinqué de la present resolució. El dit informe quedarà incorporat en les actes de la comissió i en aquest es deixarà constància succinta dels motius de la valoració i ponderació de les sol·licituds, així com la seua prelació de major a menor puntuació. Així mateix, contindrà la proposta de subvencions i la seua quantia, de conformitat amb els límits per modalitat establits en el resolc segon de la present resolució, en relació amb allò que s'ha assenyalat en l'article 9, epígraf 9.1 de l'ordre de bases reguladores quant a les quanties màximes individualitzades, així com també els motius de denegació, si és el cas.  
  
Cinqué. Criteris de valoració de les sol·licituds  
1. Per a l'elaboració del seu informe i la seua proposta, la Comissió Tècnica de Valoració prevista en l'article 6, epígraf 3.1 de l'ordre de bases reguladores tindrà en compte els criteris objectius d'atorgament de les subvencions, la seua ponderació i puntuació mínima exigida, continguts en l'article 3, epígraf 3.1 de l'ordre esmentada.  
2. Els criteris de valoració tindran en compte, segons les diferents modalitats, els apartats següents:  
2.1. En la modalitat d'ajudes a la creació de literatura escènica, la valoració de les sol·licituds presentades s'ajustarà a l'article 3, epígraf 3.1.1 de l'ordre de bases reguladores i es valoraran els aspectes següents:  
- El projecte avançat de text escènic, fins a un màxim de 70 punts.  
  
- El potencial escènic que valore les possibilitats de posada en escena, fins a un màxim de 20 punts.  
- La utilització del valencià, fins a un màxim de 10 punts.  
  
Quadre resum modalitat creació de literatura escènica:  
  
- Projecte avançat del text escènic Màxim 70 punts  
- Potencial escènic Màxim 20 punts  
- Utilització del valencià Màxim 10 punts  
Total puntuació màxima 100 punts  
  
  
2.2. En la modalitat d'ajudes a la producció de teatre o circ per a un muntatge concret, la valoració de les sol·licituds presentades s'ajustarà a l'article 3, epígraf 3.1.2 de l'ordre de bases reguladores, amb el desglossament següent:  
2.2.1. Es valoraran els següents aspectes del projecte de producció, fins a un màxim de 60 punts, amb el desglossament següent:  
- Congruència, projecció i rellevància artística de la producció, fins a un màxim de 10 punts.  
Si el projecte correspon a una autoria valenciana, podrà sumar a la valoració del conjunt del projecte fins a 3 punts més, sense que puga superar els 10 punts màxims d'aquest apartat. S'entén per valencià el natural de la Comunitat Valenciana o la persona amb ciutadania en la Unió Europea empadronada com a resident a la Comunitat Valenciana amb una antiguitat superior a un any en el moment en què va finalitzar el termini de presentació de sol·licituds.  
En els supòsits en què el text que es pretén produir haja rebut alguna ajuda a la creació de literatura escènica en alguna de les tres convocatòries precedents de la Generalitat, sumarà a la valoració que resulte fins a un màxim de 3 punts més, sense que, en cap cas, puga superar els 10 punts d'aquest apartat.  
La participació de la dona en la producció es valorarà fins amb 2 punts addicionals, sense que sumats puga superar el màxim de 10 punts. Per a això, es tindrà en compte tant l'autoria del projecte com que hi haja una o més protagonistes femenines sense compartir el dit protagonisme amb cap personatge masculí, que el nombre d'intèrprets femenines i tècniques siga igual o superior als masculins o que el contingut de la producció aborde temes vinculats o enfocats a la dona o a la paritat de gènere.  
- Contribució del projecte a la creació i foment de públics i gèneres escènics específics, fins a un màxim de 10 punts.  
- Nombre d'intèrprets: fins a un màxim de 10 punts, d'acord amb els criteris següents: teatre: 2 punts per intèrpret actoral i 1 punt per figurant; circ: 2,5 punts per intèrpret actoral i 1 punt per figurant.  
  
- Equip artístic, fins a un màxim de 10 punts.  
- Idioma de la producció en valencià, fins a un màxim de 10 punts.  
  
- Viabilitat econòmica del projecte tenint en compte l'adequació a la previsió pressupostària presentada i al pla de finançament proposat, el percentatge d'autofinançament i l'equilibri entre ingressos i despeses, fins a un màxim de 10 punts.  
2.2.2 Es valoraran els següents aspectes de la trajectòria artística, professional i de gestió de l'empresa, fins a un màxim de 20 punts:  
- Contractacions artístiques i tècniques realitzades en l'exercici anterior, fins a un màxim de 10 punts.  
- Trajectòria artística de l'empresa, fins a un màxim de 5 punts.  
- Antiguitat de l'empresa: 0,2 punts per any, fins a un màxim de 5 punts.  
2.2.3 Es valorarà la memòria d'activitats realitzades en l'exercici anterior, fins a un màxim de 20 punts, amb el desglossament següent:  
- Nombre de funcions realitzades a la Comunitat Valenciana, fins a un màxim de 6 punts.  
- Nombre de funcions realitzades a la resta de l'Estat, fins a un màxim de 7 punts.  
- Nombre de funcions realitzades a l'estranger, fins a un màxim de 7 punts.  
  
Quadre resum modalitat producció   
de teatre o circ per a un muntatge concret  
  
- Projecte de producció. Màxim   
60 punts  
Congruència, projecció i rellevància artística  
Creació i foment de públics i gèneres  
Nombre d'intèrprets  
Equip artístic  
Utilització del valencià  
Viabilitat econòmica del projecte 10 punts  
10 punts  
10 punts  
10 punts  
10 punts  
10 punts   
- Trajectòria de l'empresa Màxim   
20 punts  
Contractacions  
Trajectòria artística  
Antiguitat 10 punts  
5 punts  
5 punts   
- Memòria dels dos exercicis anteriors Màxim   
20 punts  
Funcions a la Comunitat Valenciana  
Funcions en la resta de l'Estat  
Funcions en l'estranger 6 punts  
7 punts  
7 punts   
Total puntuació màxima 100 punts  
  
  
2.3. En la modalitat d'ajudes a gires d'empreses de teatre i circ, la valoració de les sol·licituds presentades s'ajustarà a l'article 3, epígraf 3.1.2 de l'ordre de bases reguladores, amb el desglossament següent:  
2.3.1. Es valoraran els següents aspectes del projecte de gira, fins a un màxim de 60 punts, amb el desglossament següent:  
- Nombre de funcions previstes a la Comunitat Valenciana (0,33 punts per funció), fins a un màxim de 5 punts, o de 7,5 punts si es tracta de companyies de recent creació o en via de consolidació (d'ara en avant emergents).  
- Nombre de funcions previstes en la resta de l'Estat (0,5 punts per funció):  
- Si la gira es realitza en valencià, fins a un màxim de 6 punts, o de 9 punts si es tracta de companyies emergents.  
- Si la gira es realitza en castellà, fins a un màxim de 12 punts, o de 14 punts si es tracta de companyies emergents.  
- Nombre de funcions previstes en l'estranger (1 punt per funció):  
  
- Si la gira es realitza en valencià, fins a un màxim de 2 punts, o de 4 punts si es tracta de companyies emergents.  
- Si la gira es realitza en castellà, fins a un màxim de 8 punts, o d'11 punts si es tracta de companyies emergents.  
- Congruència, projecció i rellevància artística, fins a un màxim de 10 punts, o de 15 punts si es tracta de companyies emergents.  
- Si el projecte té menys de 4 anys obtindrà almenys 7,5 punts i si es tracta de companyies emergents un mínim de 12 punts.  
- Si el projecte correspon amb una autoria viva valenciana, podrà sumar a la valoració del conjunt del projecte un màxim de 3 punts més, o de 6 punts més si es tracta de companyies emergents. S'entén per valencià el natural de la Comunitat Valenciana o la persona amb ciutadania en la Unió Europea empadronada com a resident a la Comunitat Valenciana amb una antiguitat superior a un any en el moment en què va finalitzar el termini de presentació de sol·licituds.  
- Si el text del projecte ha rebut alguna ajuda a la creació de literatura escènica en alguna de les tres convocatòries precedents de la Generalitat, es valorarà fins amb 3 punts més, o de 6 punts més si es tracta de companyies emergents.  
- La participació de la dona en la producció es valorarà fins a un màxim de 2 punts addicionals, o de 4 punts en el cas de companyies emergents. Per a això, es tindrà en compte tant l'autoria del projecte, com que hi haja una o més protagonistes femenines sense compartir el dit protagonisme amb cap personatge masculí, que el nombre d'intèrprets femenines i tècniques siga igual o superior als masculins o que el contingut de la producció aborde temes vinculats o enfocats a la dona o a la paritat de gènere.  
- Contribució del projecte a la creació i foment de públics i gèneres escènics específics, fins a un màxim de 5 punts, o de 7,5 punts si es tracta de companyies emergents.  
- Nombre d'intèrprets, fins a un màxim de 10 punts, o de 15 punts en el cas de companyies emergents, d'acord amb els criteris següents: teatre: 2 punts per intèrpret actoral i 1 punt per figurant; circ: 2,5 punts per intèrpret actoral i 1 punt per figurant.  
- Utilització del valencià en la gira: fins a un màxim de 12 punts, o de 16 punts si es tracta de companyies emergents. Només en les companyies emergents la utilització del castellà es puntuarà amb un màxim de 5 punts.  
- Viabilitat econòmica del projecte tenint en compte l'adequació a la previsió pressupostària presentada i al pla de finançament proposat, el percentatge d'autofinançament i l'equilibri entre ingressos i despeses, fins a un màxim de 10 punts, o de 15 punts en el cas de companyies emergents.  
Sense perjudici d'allò que s'ha exposat, aquells projectes de companyies emergents que superen els 60 punts de valoració, obtindran 60 punts.  
2.3.2 Es valoraran els següents aspectes de la trajectòria artística, professional i de gestió de l'empresa, fins a un màxim de 20 punts:  
- Contractacions artístiques i tècniques realitzades en l'exercici anterior, fins a un màxim de 10 punts i 2 punts en emergents, d'acord amb els criteris següents:  
- Companyies amb preponderància de muntatges teatrals o semblants: 1 punt per cada 150 dies cotitzats.  
- Companyies amb preponderància de muntatges circenses o semblants: 1 punt per cada 100 dies cotitzats  
- Trajectòria artística de l'empresa, fins a un màxim de 5 punts, i de 16 punts en companyies emergents.  
- Antiguitat de l'empresa: 0,2 punts per any, fins a un màxim de 5 punts, i 2 punts en companyies emergents.  
2.3.3. Es valorarà la memòria d'activitats de l'exercici anterior, fins a un màxim de 20 punts, amb el desglossament següent:  
- Nombre de funcions realitzades a la Comunitat Valenciana (0,1 punts per funció), fins a un màxim de 8 punts en teatre i de 6 punts en circ.  
- Nombre de funcions realitzades en la resta de l'Estat (0,2 punts per funció), fins a un màxim de 8 punts en teatre i de 7 punts en circ.  
  
- Nombre de funcions realitzades en l'estranger (0,5 punts per funció), fins a un màxim de 4 punts en teatre i de 7 punts en circ.  
  
Quadre resum gires de teatre o circ   
per a companyies professionals (no emergents)  
  
- Projecte de gira Màxim 60 punts  
  
  
  
Funcions a la Comunitat Valenciana  
Funcions en la resta de l'Estat  
Funcions en l'estranger  
Idioma de la gira  
  
  
Congruència, projecció i rellevància  
Creació/foment de públics/gèneres  
Nombre d'intèrprets  
Viabilitat econòmica del projecte En valencià En castellà   
 5 punts  
6 punts  
2 punts  
12 punts 5 punts  
12 punts  
8 punts  
0 punts   
 10 punts  
5 punts  
10 punts  
10 punts   
- Trajectòria de l'empresa Màxim 20 punts  
Contractacions  
Trajectòria artística  
Antiguitat 10 punts  
5 punts  
5 punts   
- Memòria dels dos exercicis anteriors Màxim 20 punts  
Funcions a la Comunitat Valenciana  
Funcions en la resta de l'Estat  
Funcions en l'estranger 6 punts  
7 punts  
7 punts   
Total puntuació màxima 100 punts  
  
  
  
Quadre resum gires de teatre o circ per a companyies emergents:  
  
- Projecte de gira Màxim 60 punts  
  
  
  
  
Funcions a la Comunitat Valenciana  
Funcions en la resta de l'Estat  
Funcions en l'estranger  
Idioma de la gira  
  
  
Congruència, projecció i rellevància  
Creació/foment de públics/gèneres  
Nombre d'intèrprets  
Viabilitat econòmica del projecte En valencià En castellà   
 7,5 punts  
9 punts  
4 punts  
16 punts 7,5 punts  
14 punts  
11 punts  
5 punts Si sobrepassa els 60 punts se li assignaran 60 punts.  
 15 punts  
7,5 punts  
15 punts  
15 punts   
- Trajectòria de l'empresa Màxim 20 punts  
Contractacions  
Trajectòria artística  
Antiguitat 2 punts  
16 punts  
2 punts   
- Memòria dels dos exercicis anteriors Màxim 20 punts  
Funcions a la Comunitat Valenciana  
Funcions a la resta de l'Estat  
Funcions a l'estranger 6 punts  
7 punts  
7 punts   
Total puntuació màxima 100   
punts  
  
  
2.4. En la modalitat d'ajudes a projectes emergents de producció de teatre o circ per a un muntatge concret, la valoració de les sol·licituds presentades s'ajustarà a l'article 3, epígraf 3.1.3 de l'ordre de bases reguladores, amb el desglossament següent:  
2.4.1 Es valoraran els següents aspectes del projecte de producció, fins a un màxim de 70 punts:  
- Interés estètic, grau d'innovació i de risc de la producció, fins a un màxim de 10 punts:  
- La participació de la dona en la producció es valorarà fins amb 2 punts addicionals, sense que sumats puga superar el màxim de 10 punts. Per a això, es tindrà en compte tant l'autoria del projecte, com que hi haja una o més protagonistes femenines sense compartir el dit protagonisme amb cap personatge masculí, que el nombre d'intèrprets femenines i tècniques siga igual o superior als masculins o que el contingut de la producció aborde temes vinculats o enfocats a la paritat de gènere.  
  
- Si el projecte correspon amb una autoria viva valenciana, podrà sumar a la valoració del conjunt del projecte un màxim de 3 punts, fins a un màxim de 10 punts. S'entén per valencià el natural de la Comunitat Valenciana o la persona amb ciutadania en la Unió Europea empadronada com a resident a la Comunitat Valenciana amb una antiguitat superior a un any en el moment en què va finalitzar el termini de presentació de sol·licituds.  
- Si el text del projecte ha rebut alguna ajuda a la creació de literatura escènica en alguna de les tres convocatòries precedents de la Generalitat, sumarà a la valoració que resulte 3 punts, sense que, en cap cas, puga superar els 10 punts d'aquest apartat.  
- Contribució del projecte a la creació i foment de públics, fins a un màxim de 10 punts.  
- Equip artístic, fins a un màxim de 10 punts.  
- Nombre d'intèrprets. Fins a un màxim de 10 punts, d'acord amb els criteris següents: teatre: 2 punts per intèrpret actoral i 1 punt per figurant; circ: 2,5 punts per intèrpret actoral i 1 punt per figurant.  
  
- Idioma de l'espectacle en valencià i utilització del valencià en la producció, documentació, promoció, publicitat, distribució, etc., fins a un màxim de 10 punts.  
- Viabilitat econòmica del projecte tenint en compte la seua adequació a la previsió pressupostària presentada i al pla de finançament proposat, el percentatge d'autofinançament i l'equilibri entre ingressos i despeses fins a un màxim de 10 punts.  
2.4.2 Es valoraran els següents aspectes de l'empresa, fins a un màxim de 30 punts:  
- Potencialitat i projecció artística: currículum dels components i, si és el cas, de la memòria d'activitats de la companyia en l'exercici anterior.  
Quadre resum projectes emergents de teatre o circ per a un muntatge concret:  
  
- Projecte de producció. Màxim  
70 punts  
Interés estètic, grau d'innovació i risc  
Autoria valenciana  
Creació i foment de públics i gèneres  
Equip artístic  
Nombre d'intèrprets  
Utilització del valencià  
Viabilitat econòmica del projecte 10 punts  
10 punts  
10 punts  
10 punts  
10 punts  
10 punts  
10 punts   
- Projecció i potencialitat artístiques Màxim   
30 punts  
Total puntuació màxima 100 punts  
  
  
2.5. En la modalitat d'ajudes a la programació en sales d'exhibició, la valoració de les sol·licituds presentades s'ajustarà a l'article 3, epígraf 3.1.4, de l'ordre de bases reguladores, amb el desglossament següent:  
2.5.1. Es valoraran els següents aspectes del projecte d'explotació i programació presentat, fins a un màxim de 60 punts:  
- Nombre de funcions programades de companyies professionals (0,05 punts per funció, és a dir, 1 punt cada 20 funcions), fins a un màxim de 10 punts.  
 Nombre de funcions de companyies professionals amb domicili social a la Comunitat Valenciana (0,1 punts per funció, és a dir, 1 punt per cada 10 funcions), fins a un màxim de 5 punts.  
- Nombre de funcions en valencià (0,1 punts per funció, és a dir, 1 punt per cada 10 funcions), fins a un màxim de 10 punts.   
- Creació i foment de públics i gèneres. Es valorarà el percentatge de funcions destinades específicament al públic familiar i juvenil i gèneres escènics específics, dins de la creació i el foment de públics, fins a un màxim de 5 punts.  
- La programació de noves creacions d'autors contemporanis, de recuperació del patrimoni escènic valencià, i la inclusió d'espectacles de teatre, circ i dansa, fins a un màxim de 10 punts.  
- La coherència artística i interés cultural i social, implicació d'altres entitats en la gestió de la programació, fins a un màxim de 10 punts. La participació de la dona en l'activitat de la sala es valorarà fins amb 2 punts addicionals, sense que sumats puga superar el màxim de 10 punts d'aquest apartat. Per a això, tindrà en compte tant que el nombre de dones en el personal de sala i administració de l'empresa siga igual o superior al d'homes, com l'autoria dels projectes programats, el nombre d'obres en què la o les protagonistes són dones sense compartir el dit protagonisme amb cap personatge masculí, les obres programades en que el nombre d'intèrprets femenines siga igual o superior als masculins o el nombre de produccions programades que aborden temes vinculats o enfocats a la dona o a la paritat de gènere.  
  
- La viabilitat econòmica del projecte tenint en compte l'adequació al preu de mercat dels caixets pactats amb les companyies contractades, la seua adequació a la previsió pressupostària presentada i al pla de finançament proposat, el percentatge d'autofinançament i l'equilibri entre ingressos i despeses, fins a un màxim de 10 punts.  
2.5.2. Es valoraran els següents aspectes de la temporada d'exhibició realitzada durant l'exercici anterior, fins a un màxim de 30 punts:  
  
- Nombre de funcions programades de companyies professionals (0,05 punts per funció, és a dir 1 punt cada 20 funcions), fins a un màxim de 10 punts.  
- Nombre de funcions en valencià (0,1 punts per funció, és a dir, 1 punt per cada 10 funcions), fins a un màxim de 10 punts.  
- Import total abonat, en concepte d'exhibició, a companyies amb domicili social a la Comunitat Valenciana, fins a un màxim de 5 punts.  
  
- Repercussió i foment de l'ocupació de professionals de la Comunitat Valenciana (1 punt per cada 365 dies cotitzats): plantilla de personal de gestió i administració de la sala, fins a un màxim de 5 punts.  
  
2.5.3 Es valoraran els següents aspectes de les característiques de la sala, fins a un màxim de 10 punts:  
- Percentatge d'ocupació i incidència en el públic, fins a un màxim de 7 punts.  
- Adequació a les noves tecnologies, accessibilitat de persones amb discapacitat, fins a un màxim de 3 punts.  
En tot cas, es tindrà en compte la contribució de la sala a la dinamització de les companyies i al foment d'ocupació de professionals del sector en l'àmbit competencial de la Generalitat, a la incidència en el públic, així com a la potenciació de nous llenguatges escènics.  
  
Quadre resum a la programació en sales d'exhibició  
  
- Projecte d'explotació i programació Màxim 60 punts  
Funcions companyies professionals  
Funcions companyies professionals valencianes  
Funcions en valencià  
Creació i foment de públics i gèneres  
Programació de noves creacions  
Coherència artística i interés cultural i social  
Viabilitat econòmica del projecte 10 punts  
5 punts  
10 punts  
5 punts  
10 punts  
10 punts  
10 punts   
- Temporada anterior Màxim 30 punts  
Funcions companyies professionals  
Funcions en valencià  
Import abonat a companyies valencianes  
Foment d'ocupació de professionals de la CV 10 punts  
10 punts  
5 punts  
5 punts   
- Característiques de la sala Màxim 10 punts  
Percentatge ocupació i incidència de públic  
Adequació a les noves tecnologies 7 punts  
3 punts   
Total puntuació màxima 100   
punts  
  
  
2.6. En la modalitat d'ajudes a entitats sense ànim de lucre, la valoració de les sol·licituds presentades s'ajustarà a l'article 3, epígraf 3.1.5 de l'ordre de bases reguladores, amb el desglossament següent:  
2.6.1. Es valoraran els següents aspectes del projecte de contingut i programació de les activitats a realitzar, fins a un màxim de 60 punts:  
  
- Interés i projecció de les activitats, fins a un màxim de 10 punts. La participació de la dona en les activitats programades es valorarà fins amb 2 punts addicionals, sense que sumats puga superar el màxim de 10 punts d'aquest apartat. Per a això, tindrà en compte tant que el nombre de dones de l'associació siga igual o superior al d'homes, com l'autoria de les activitats programades, el nombre d'obres en què la o les protagonistes són dones sense compartir el dit protagonisme amb cap personatge masculí, les obres programades en què el nombre d'intèrprets femenines siga igual o superior als masculins o les activitats programades que aborden temes vinculats o enfocats a la dona o a la paritat de gènere.  
- Quantitat i qualitat de les activitats que el conformen, fins a un màxim de 10 punts.  
- Incidència en el foment de l'ocupació dels professionals valencians del sector, fins a un màxim de 10 punts.  
- Incidència i influència territorial: local, comarcal, autonòmic o estatal, fins a un màxim de 10 punts. Es valorarà especialment que les activitats s'exercisquen en comarques de la Comunitat Valenciana on la incidència cultural és més dèbil.  
- Presència del valencià en el projecte presentat i en la seua execució, fins a un màxim de 10 punts.  
- Viabilitat econòmica del projecte tenint en compte la seua adequació a la previsió pressupostària presentada i al pla de finançament proposat, el percentatge d'autofinançament i l'equilibri entre ingressos i despeses, fins a un màxim de 10 punts.  
2.6.2 Es valorarà la memòria de l'exercici anterior de l'associació o entitat, fins a un màxim de 30 punts, en els aspectes següents:  
- Memòria d'activitats de l'exercici anterior: Convocatòries i actes públics, publicacions, assemblees de socis, fins a un màxim de 10 punts.  
  
- Antiguitat de l'entitat: 0,4 punts per any, fins a un màxim de 10 punts.  
- Presència del valencià en l'execució de les activitats, fins a un màxim de 10 punts.  
2.6.3. Es valorarà la repercussió del projecte sobre el teixit associatiu valencià: autoria, direcció, elenc actoral, companyies, espais d'exhibició, etc., de la Comunitat Valenciana. Fins a un màxim de 10 punts.  
  
  
Quadre resum per a entitats sense ànim de lucre  
  
- Projecte d'explotació i programació Màxim   
60 punts  
Interés i projecció de les activitats  
Quantitat i qualitat de les activitats  
Foment d'ocupació de professionals valencians  
Incidència territorial  
Presència del valencià  
Viabilitat econòmica 10 punts  
10 punts  
10 punts  
10 punts  
10 punts  
10 punts   
- Memòria de l'exercici anterior Màxim   
30 punts  
Activitats exercides  
Antiguitat  
Presència del valencià 10 punts  
10 punts  
10 punts   
- Repercussió sobre el teixit associatiu Màxim   
10 punts  
Total puntuació màxima 100 punts  
  
  
2.7. En la modalitat d'ajudes a la formació, investigació i edició, la valoració de les sol·licituds presentades s'ajustarà a l'article 3, epígraf 3.1.6, de l'ordre de bases reguladores, amb el desglossament següent:  
  
2.7.1. Es valoraran els següents aspectes del contingut de l'acció formativa, projecte d'investigació, o projecte d'edició presentat, fins a un màxim de 60 punts:  
- Interés i projecció de l'acció formativa o del projecte d'investigació o edició, fins a un màxim de 10 punts. La participació de la dona en les activitats programades es valorarà fins amb 2 punts addicionals, sense que sumats puga superar el màxim de 10 punts d'aquest apartat.  
  
- Qualitat de l'acció formativa o del projecte d'investigació o edició, fins a un màxim de 10 punts.  
- Incidència del projecte en el foment de l'ocupació del sol·licitant o dels professionals del sector, fins a un màxim de 10 punts.  
- Desenvolupament del projecte en un altre país o en un altre idioma diferent del castellà o valencià, fins a un màxim de 10 punts.  
- Presència del valencià en l'acció formativa, el projecte d'investigació o l'edició, fins a un màxim de 10 punts.  
- Viabilitat econòmica del projecte tenint en compte la seua adequació a la previsió pressupostària presentada i al pla de finançament proposat, el percentatge d'autofinançament i l'equilibri entre ingressos i despeses, fins a un màxim de 10 punts.  
2.7.2. Es valorarà el currículum dels qui sol·liciten l'ajuda, fins a un màxim de 20 punts.  
2.7.3. Es valorarà el fet que les activitats o projectes que es presenten estiguen avalats per entitats o organismes que habitualment realitzen programes de formació o investigació, especialment si aquests són en els sectors del teatre i el circ, o, en cas d'edició, que col·laboren altres entitats o organismes en el projecte, fins a un màxim de 20 punts.  
  
  
Quadre resum en la modalitat de formació, investigació i edició  
  
- Contingut de l'acció formativa, projecte investigació o edició Màxim 60 punts  
Interés i projecció de les activitat  
Qualitat de l'acció o projecte  
Incidència en el foment de l'ocupació  
Desenvolupament en un altre país o idioma  
Presència del valencià  
Viabilitat econòmica 10 punts  
10 punts  
10 punts  
10 punts  
10 punts  
10 punts   
- Currículum del sol·licitant Màxim 20 punts  
- Activitats o projectes avalats per entitats  
 Màxim 20 punts  
Total puntuació màxima 100 punts  
  
  
2.8. En la modalitat d'ajudes a la realització de festivals i mostres la valoració de les sol·licituds presentades s'ajustarà a l'article 3, epígraf 3.1.7 de l'ordre de bases reguladores, amb el desglossament següent:  
  
2.8.1. Es valoraran els següents aspectes del projecte de contingut i programació del festival o mostra, fins a un màxim de 70 punts:  
?L'interés i projecció de les activitats, fins a un màxim de 10 punts. La participació de la dona en el festival o mostra es valorarà fins amb 2 punts addicionals, sense que sumats puga superar el màxim de 10 punts d'aquest apartat. Per a això, tindrà en compte tant que el nombre de dones en l'entitat organitzadora del certamen siga igual o superior al d'homes, així com l'autoria de les obres programades, el nombre d'obres programades en què la o les protagonistes són dones sense compartir el dit protagonisme amb cap personatge masculí, les obres programades en què el nombre d'intèrprets femenines siga igual o superior als masculins o el nombre d'activitats i representacions que aborden temes vinculats o enfocats a la dona o a la paritat de gènere.  
  
- La quantitat i qualitat de la programació, fins a un màxim de 10 punts.  
- La contribució del projecte a la creació i el foment de públics, i gèneres escènics específics, fins a un màxim de 10 punts.  
- La incidència en el foment d'ocupació de professionals valencians del sector, fins a un màxim de 10 punts.  
- La repercussió, acceptació social, presència de professionals, assistència de públic, fins a un màxim de10 punts.  
- Presència del valencià en el projecte presentat i en la seua execució, fins a un màxim de 10 punts.  
- Viabilitat econòmica del projecte tenint en compte la seua adequació a la previsió pressupostària presentada i al pla de finançament proposat, el percentatge d'autofinançament i l'equilibri entre ingressos i despeses, fins a un màxim de 10 punts.  
Sense perjudici d'això anterior, quan el pressupost del festival o mostra siga inferior a 25.000 euros se sumaran 5 punts addicionals, sense que per això puga superar el màxim de 10 punts d'aquest apartat.  
2.8.2. Es valoraran els següents aspectes de la trajectòria artística, memòria d'activitats i de gestió del festival o mostra en l'edició anterior, fins a un màxim de 30 punts:  
- Nombre de funcions de companyies amb domicili social a la Comunitat Valenciana: 0,33 punts per funció, fins a un màxim de 5 punts.  
- Nombre de funcions de companyies procedents d'altres territoris de l'Estat espanyol: 0,5 punts per funció fins a un màxim de 5 punts.  
  
- Nombre de funcions de companyies internacionals: 1 punt per funció fins a un màxim de 5 punts.  
- Especialització del programa, fins a 5 punts.  
- Presència del valencià en l'execució de les activitats, fins a 5 punts.  
- Antiguitat i regularitat de la convocatòria: 0,2 punts per cada edició anterior, fins a un màxim de 5 punts.  
  
Quadre resum puntuació per a la realització de festivals i mostres  
  
- Contingut i programació del festival o mostra Màxim   
70 punts  
Interés i projecció de les activitats  
Quantitat i qualitat de les activitats  
Creació i foment de públics i gèneres  
Foment d'ocupació de professionals valencians  
Repercussió social  
Presència del valencià  
Viabilitat econòmica 10 punts  
10 punts  
10 punts  
10 punts  
10 punts  
10 punts  
10 punts   
- Trajectòria artística i edició anterior Màxim   
30 punts  
Funcions companyies valencianes  
Funcions companyies resta de l'Estat  
Funcions companyies internacionals  
Especialització del programa  
Presència del valencià  
Antiguitat i regularitat de la convocatòria 5 punts  
5 punts  
5 punts  
5 punts  
5 punts  
5 punts   
Total puntuació màxima 100 punts  
  
  
  
Sisé. Resolució de la convocatòria. Terminis  
Ha d'ajustar-se al contingut de l'article 7 de l'ordre de bases reguladores, i el termini de resolució i publicació serà de sis mesos des de la publicació de la convocatòria. En tot cas, la resolució esmentada haurà de publicar-se en el Diari Oficial de la Generalitat Valenciana, d'acord amb el que disposa l'article 26 de la Llei general de subvencions en relació amb els articles 40 i 45 de la Llei 39/2015, d'1 d'octubre, del procediment administratiu comú de les administracions públiques i en la pàgina web de l'Institut Valencià de Cultura (http://ivc.gva.es/). Les ajudes concedides es publicaran igualment en la Base de Dades Nacional de Subvencions (BDNS).  
La resolució de concessió posarà fi a la via administrativa i contra aquesta es podrà interposar, potestativament, el recurs de reposició, davant del president de l'Institut Valencià de Cultura, en el termini d'un mes a comptar des de l'endemà de la publicació, o bé, directament, un recurs contenciós administratiu, davant dels jutjats contenciosos administratius de València, en el termini de dos mesos a comptar des de l'endemà de la publicació, sense perjudici de qualsevol altre que es considere pertinent.  
En el cas que la convocatòria no siga resolta en el termini previst anteriorment, s'entendran desestimades totes les sol·licituds, sense perjudici de l'obligació de l'Administració de resoldre expressament continguda en la Llei 39/2015, d'1 d'octubre, del procediment administratiu comú de les administracions públiques.  
No obstant això, als beneficiaris se'ls informarà del caràcter de minimis de les ajudes concedides i de la seua subjecció al Reglament 1407/2013, de la Comissió, de 18 de desembre de 2013 (DOUE L 352, 24.12.2013).  
  
Seté. Obligacions de les persones beneficiàries  
1. Comunicar per escrit l'acceptació de l'ajuda a l'Institut Valencià de Cultura, segons el model d'acceptació (annex III), en un termini no superior als quinze dies hàbils següents des de la publicació de la resolució de concessió de les ajudes en el Diari Oficial de la Generalitat Valenciana, i facilitar les dades bancàries on es desitja rebre l'import de l'ajuda, omplint el model de domiciliació bancària que s'adjunta com a annex II a la present convocatòria.  
En cas de no presentar-hi l'acceptació, es declararà que ha perdut el seu dret a la subvenció concedida. Sense perjudici de l'anterior, l'acceptació fora del termini establit comportarà per al beneficiari l'aplicació de les sancions que corresponguen d'acord amb el que preveu el punt 3 del resolc dotzé de la present resolució.  
2. Realitzar l'activitat que fonamenta la concessió de la subvenció d'acord amb el programa presentat durant l'exercici de 2018 i justificar-ne la realització en el termini establit a aquest efecte.  
3. Qualsevol canvi que es produïsca de caràcter substancial ha de ser comunicat prèviament a l'Institut Valencià de Cultura i autoritzat per la presidència de l'entitat, amb un informe previ de la Comissió Tècnica de Valoració, la qual podrà proposar modificar l'ajuda concedida. La realització de canvis sense comunicació prèvia i autorització subsegüent podrà determinar la revocació de la subvenció, amb l'obligació de devolució de l'ajuda rebuda.  
4. En cas de realitzar-se l'activitat en un moment posterior a la notificació de la concessió de l'ajuda, fer constar en qualsevol publicació, fullet, programa, publicitat, etc., en qualsevol mitjà o suport que es realitze, inclosos els suports electrònics i digitals, documentació acreditativa del patrocini d'aquesta per l'Institut Valencià de Cultura Generalitat Valenciana. Per a això, s'inseriran en lloc preferent i destacat els logotips de l'Institut Valencià de Cultura, d'acord amb les normes d'identitat corporativa d'aquesta institució. Els logotips estaran disponibles en la pàgina web http://ivc.gva.es/  
5. Justificar el compliment de les condicions, així com la realització de l'activitat i el compliment de la finalitat que determina la concessió o el gaudi de la subvenció en la forma que s'indica en el resolc huité i conservar els documents justificatius de l'aplicació dels fons rebuts per a poder acreditar la despesa i poder atendre les actuacions de comprovació i control.  
6. Comunicar l'obtenció d'altres subvencions, ajudes, ingressos o recursos que financen les activitats subvencionades. Aquesta comunicació ha d'efectuar-se només es conega i, en tot cas, amb anterioritat a la justificació de l'aplicació donada als fons percebuts.  
  
7. Disposar dels llibres comptables, registres diligenciats i la resta de documents degudament auditats en els termes exigits per la legislació mercantil i sectorial aplicable a la persona beneficiària en cada cas, així com tots els estats comptables i registres específics que siguen exigits per les bases reguladores de les subvencions, amb la finalitat de garantir l'adequat exercici de les facultats de comprovació i control.  
  
8. Acreditar amb anterioritat a dictar-se la proposta de resolució de concessió de les ajudes estar al corrent de les seues obligacions tributàries i davant de la Seguretat Social, en la forma que determinen la Llei i el Reglament general de subvencions, d'acord amb l'Ordre de 30 de maig de 1996, de la Conselleria d'Economia i Hisenda, i, sense perjudici del que estableixen la Llei 11/2007, de 22 de juny, d'accés electrònic de la ciutadania als serveis públics, així com el Decret 165/2010, de 8 d'octubre, del Consell.  
9. Les de caràcter general a què fa referència l'article 14 de la Llei general de subvencions.  
10. Les entitats beneficiàries s'ajustaran, en allò que els siga aplicable, a les clàusules del conveni col·lectiu de les arts escèniques.  
  
11. Cessió voluntària de drets per les persones beneficiàries en la modalitat de creació de literatura escènica. El document de cessió voluntària (annex IV), de caràcter optatiu per a l'autor o autors del text, ha de ser presentat juntament amb l'acceptació de l'ajuda.  
Els qui es beneficien podran cedir voluntàriament, per escrit, a l'Institut Valencià de Cultura, els drets de reproducció, distribució i comunicació pública dels textos presentats, en règim d'exclusivitat, per a tot l'Estat espanyol i per un període de dos anys, i aquests podran ser produïts per l'Institut Valencià de Cultura, en la seua línia de suport a les dramatúrgies contemporànies, excepte en el cas que hi haja un compromís previ entre l'autor i una editorial o una empresa per a la publicació i/o el muntatge de l'espectacle.  
En el cas que terceres persones decidisquen posar en escena o editar algun dels textos l'autoria del qual haja sigut beneficiària d'una subvenció i haja cedit els drets voluntàriament, s'ha de fer constar en qualsevol publicació, fullet, programa, publicitat, etc., en qualsevol mitjà o suport que es realitze, inclosos els suports electrònics i digitals, el seu patrocini per l'Institut Valencià de Cultura. Per a això, s'inseriran en lloc preferent i destacat els logotips de l'Institut Valencià de Cultura d'acord amb les seues normes d'identitat corporativa. Els logotips estaran disponibles en la pàgina web http://ivc.gva.es/.  
  
12. Obligacions particulars de les persones beneficiàries en la modalitat de formació, investigació i edició:  
En el cas de projectes d'investigació, els que es beneficien tindran l'obligació de presentar una còpia dels treballs realitzats a l'Institut Valencià de Cultura, atés que la finalitat de la subvenció es dirigeix a fomentar una activitat d'utilitat pública o interés social. La presentació de la còpia dels treballs d'investigació realitzats o de l'exemplar d'allò que s'ha editat, si és el cas, no implica que l'administració no haja de tornar-los a les persones propietàries, llevat que aquella puga justificar que l'entrega és inherent a la finalitat de la subvenció; tot això sense perjudici de la cessió voluntària per part de qui tinga la propietat.  
  
En el cas d'ajudes a l'edició i difusió de les arts escèniques, les persones beneficiàries estan obligades a presentar un exemplar d'allò que s'ha editat a l'Institut Valencià de Cultura, atés que la finalitat de la subvenció es dirigeix a fomentar una activitat d'utilitat pública o interés social.  
  
Huité. Justificació i pagament de les ajudes  
1. El pagament d'aquestes ajudes s'efectuarà d'una sola vegada, per mitjà de transferència bancària segons el model de domiciliació bancària (annex II) presentat juntament amb l'acceptació, sempre que l'activitat s'haja realitzat d'acord amb el programa presentat i es justifiquen correctament les despeses corrents ocasionades per l'activitat subvencionada. Una vegada revisada i comprovada la justificació, es procedirà al pagament de la subvenció en els terminis legalment establits.  
No obstant això, d'acord amb el que preveu l'article 171.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, no podrà realitzar-se el pagament de la subvenció mentre la persona beneficiària no estiga al corrent en el compliment de les seues obligacions tributàries i davant de la Seguretat Social o tinga la condició de subjecte deutor per resolució de procedència de reintegrament.  
2. Tots els documents que servisquen per a justificar aquesta subvenció aniran subscrits per la persona beneficiària i hauran de dirigir-se a l'Institut Valencià de Cultura en un termini no superior a un mes des de la realització de l'activitat i fins al dia 31 de desembre de 2018, i es presentaran per les vies corresponents, segons siga persona física o jurídica, d'acord amb el que preveu el punt 2 resolc tercer de la present resolució. La falta de justificació determinarà la pèrdua del dret al cobrament de la subvenció concedida. La justificació fora del termini establit comportarà per al beneficiari l'aplicació de les sancions que corresponguen d'acord amb el que preveu el punt 3 del resolc dotzé d'aquesta resolució.  
3. La justificació de la subvenció per a ajudes a la producció, a gires, a projectes emergents, a la programació en sales d'exhibició, a entitats sense ànim de lucre, a la formació, investigació i edició, i a festivals i mostres adoptarà la forma de compte justificatiu i s'ajustarà al que estableix l'article 12.2 de l'ordre de bases reguladores. En els supòsits en què l'ajuda siga igual o superior a 60.000 - s'utilitzarà el compte justificatiu amb aportació d'un informe d'auditor de comptes, i s'ajustarà al que estableix l'article 12.3 de l'ordre de bases reguladores. No es podrà incloure com a despesa subvencionable l'import de l'IVA deduïble quan la persona beneficiària estiga obligada a realitzar declaració del mencionat impost i, per tant, la quantitat que podrà imputar-se com a despesa és la corresponent a la base imposable dels justificants o factures.  
4. Quan la subvenció es concedisca a entitats locals, així com als seus organismes i entitats vinculades, la justificació de la subvenció s'ajustarà al que estableix l'article 12.6 de l'ordre de bases reguladores.  
  
5. Les persones beneficiàries que hagen de justificar la subvenció per mitjà de la rendició d'un compte justificatiu de la despesa realitzada, establida en l'article 12.2 de l'ordre de bases reguladores, inclourà, sota responsabilitat del declarant, la documentació específica següent:  
a) Una memòria detallada de l'activitat realitzada i dels resultats obtinguts, que es presentarà necessàriament seguint el model disponible en la pàgina web http://ivc.gva.es/ i en les dependències de l'entitat convocant.  
b) Una memòria econòmica justificativa del cost de l'activitat realitzada, que contindrà:  
- El pressupost final amb les desviacions esdevingudes i el desglossament de cada una de les despeses incorregudes. El pressupost final es presentarà necessàriament seguint el model de fitxa pressupostària disponible en la pàgina web http://ivc.gva.es/ i en les dependències de l'entitat convocant.  
- Relació de justificants, detallada i numerada, per ordre cronològic, de les despeses corrents aplicables a la subvenció, adjuntant-hi justificant de despeses: original i còpia de nòmines i factures, fins i tot electròniques, així com aportació de les cotitzacions a la Seguretat Social realitzades per l'empresa (TC1, TC2 i, si és el cas, TC1/19), i en cas de serveis artístics o tècnics prestats per persones acollides al règim d'autònoms, les factures abonades i acreditació de pagament corresponent a aquests. L'import a justificar serà la suma de la subvenció concedida més la quantitat que es declara com a aportació del sol·licitant, que no podrà ser inferior al 20 % del total de despeses previstes en el projecte. No obstant això, en el cas que l'import de la subvenció concedida siga inferior a l'import sol·licitat, l'exigència d'aquesta aportació del sol·licitant es reduirà proporcionalment. Cada factura o document que deixe constància de la despesa, haurà d'anar seguida de la documentació acreditativa del pagament per qualsevol dels mitjans previstos en aquesta resolució, d'acord amb l'ordre establit en la relació detallada. Es presentarà necessàriament seguint el model disponible en la pàgina web http://ivc.gva.es/ i en les dependències de l'entitat convocant.  
  
Estan exempts de justificar l'aportació del sol·licitant els beneficiaris d'ajudes a la creació de literatura escènica i de les ajudes a la formació i investigació.  
En el cas de justificació per mitjà de transferència bancària, s'aportaran les còpies dels resguards de les transferències realitzades amb una autentificació de l'entitat bancària on s'han realitzat aquestes. En el resguard de la transferència haurà de constar el nom del destinatari. Igualment, s'aportarà còpia de l'extracte bancari del càrrec en compte corresponent a l'operació justificada. Si una mateixa transferència englobara diverses factures, se n'haurà d'aportar una relació detallada.  
  
Si la forma de pagament és un xec o pagaré, el document justificatiu consistirà en un he rebut, firmat i segellat pel proveïdor, en el qual ha d'especificar-se la factura o documentació justificativa de la despesa a què correspon el pagament i la seua data, el número i la data del xec o la data del venciment del pagaré, i sota la firma ha d'aparéixer el nom i NIF de la persona que firma, així com còpia de l'extracte bancari del càrrec en compte corresponent a l'operació justificada.  
Per al supòsit de pagaments en efectiu, s'ha de tindre en compte el límit assenyalat en l'article 7 de la Llei 7/2012, de 29 d'octubre, reguladora, entre altres temes, de la prevenció i lluita contra el frau (BOE 261, 30.10.2012), que estableix que no podran pagar-se en efectiu les operacions en les quals alguna de les parts intervinents actue en qualitat d'empresari o professional, amb un import igual o superior a 2.500 - o el seu contravalor en moneda estrangera. Als efectes del càlcul de la quantia assenyalada, se sumaran tots els imports o pagaments en què s'haja pogut fraccionar l'entrega de béns o la prestació de serveis. El document justificatiu consistirà en un he rebut, firmat i segellat pel proveïdor, en el qual ha d'especificar-se la factura o documentació justificativa de la despesa a què correspon el pagament i la seua data, i davall de la firma ha d'aparéixer el nom i NIF de la persona que firma. Aquesta limitació no resultarà aplicable als pagaments i ingressos realitzats en entitats de crèdit.  
En el cas que els beneficiaris siguen entitats locals, l'Institut Valencià de Cultura els requerirà els justificants de la relació de despeses que crega oportunes, a fi d'obtindre evidència raonable de l'adequada aplicació de la subvenció, d'acord amb el que preveu l'article 12.6 de l'ordre de bases reguladores. L'import d'aquests justificants correspondrà almenys amb el 50 % de la quantitat subvencionada.  
c) Relació detallada d'altres ingressos o subvencions que, si és el cas, hagen finançat l'activitat subvencionada amb indicació de l'import i la seua procedència, que es presentarà necessàriament seguint el model disponible en la pàgina web http://ivc.gva.es/ i en les dependències de l'entitat convocant.  
d) Publicitat en mitjans de comunicació, xarxes socials, fullets i cartells editats on figuren de forma visible els logotips de l'Institut Valencià de Cultura.  
6. Els qui es beneficien d'ajudes de la modalitat de programació en sales d'exhibició ajustaran la seua justificació als criteris següents:  
  
6.1. Podran justificar-se fins al 30 % de la subvenció concedida per mitjà de despeses indirectes derivades de l'exhibició.  
6.2. Es justificarà, almenys, un 70 % de l'import de la subvenció en despeses directes (caixets o imports abonats a les companyies programades), distribuït de la forma següent:  
6.2.1. Un mínim del 75 % correspondrà a companyies valencianes distribuïdes en dos apartats:  
a) Un màxim del 50 % correspondrà a programació de produccions o coproduccions pròpies.  
b) Un mínim del 50 % correspondrà a programació d'altres companyies valencianes.  
6.2.2. Un màxim del 25 % podrà correspondre a companyies no valencianes.  
6.3. Justificació d'altres despeses directes o indirectes derivades de la programació d'espectacles. Als efectes d'aquesta convocatòria, es consideren companyies valencianes aquelles la seu social de les quals radique a la Comunitat Valenciana.  
7. Les persones beneficiàries d'ajudes per a la formació i investigació justificaran la subvenció presentant, a més, la documentació específica següent:  
a) En el cas d'ajudes per a la formació que consistisquen en l'assistència a cursos, justificaran la subvenció necessàriament per mitjà de la presentació del justificant del pagament de la matrícula i acreditació de l'assistència al curs expedida pel centre on s'ha impartit.  
b) En el cas d'ajudes que tinguen com a finalitat la realització de projectes d'investigació, justificaran la subvenció per mitjà de la presentació d'una memòria de les activitats realitzades i còpia del projecte d'investigació.  
8. Les ajudes a la creació de literatura escènica es consideraran justificades amb la presentació del text original definitiu de l'obra, dins del termini màxim establit per a la justificació de les ajudes.  
9. Tota la documentació justificativa haurà de dirigir-se a l'Institut Valencià de Cultura i haurà d'anar subscrita per la persona beneficiària. En el cas que els justificants no siguen documents originals, s'acceptaran còpies compulsades per la persona funcionària habilitat a aquest efecte.  
10. Els crèdits pressupostaris afectes a aquesta convocatòria, disposats i no pagats per falta de justificació o per ser insuficient o incorrecta, podran ser anul·lats i la persona beneficiària perdrà el dret a percebre la subvenció assignada.  
  
Nové. Pagaments anticipats  
Podran realitzar-se pagaments anticipats de fins al 30 % de l'import de les subvencions concedides als beneficiaris, D'acord amb el que preveu l'article 171 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015).  
Per a això, els beneficiaris hauran de presentar la sol·licitud de pagament anticipat en el termini màxim de tres mesos, a comptar des de l'endemà de la publicació en el DOGV de la resolució de concessió d'aquestes ajudes, i depositar en l'Institut Valencià de Cultura un aval bancari per l'import del 30 % de l'import de la subvenció adjudicada, amb una duració indefinida. L'aval es tornarà al beneficiari una vegada revisada la documentació corresponent a la justificació de despeses de l'activitat d'acord amb el que preveu el resolc huité d'aquesta resolució, i com a màxim en el termini de tres mesos des que es va presentar la documentació de justificació esmentada, sempre que d'aquesta no s'inferisquen irregularitats en les despeses de l'activitat que puguen comportar minoracions del 70 % o més de l'ajuda concedida.  
  
  
Desé. Despeses subvencionables  
1. S'ajustaran a allò que s'ha assenyalat en l'article 13 de l'ordre de bases reguladores, seran aquelles directament relacionades amb l'activitat artística del projecte presentat i que de manera indubtable responguen a la naturalesa de l'activitat subvencionada, que es realitzen en l'exercici de 2018 i que hagen sigut efectivament pagades amb anterioritat a la finalització del període de justificació. En cap cas, el cost d'adquisició de les despeses subvencionables podrà ser superior al valor de mercat.  
2. Podran justificar-se costos indirectes fins a un màxim del 25 % de la subvenció concedida, sempre que aquests corresponguen al període en què es realitza l'activitat i hagen sigut efectivament pagats amb anterioritat a la finalització del període de justificació. En la modalitat de programació en sales d'exhibició, podran justificar-se costos indirectes derivats de l'exhibició en un percentatge no superior al 30 % d'aquesta.  
  
3. Les persones físiques (empreses individuals) o socis de l'entitat sol·licitant que retribuïsquen els seus propis serveis a l'activitat subvencionada, podran justificar costos directes (honoraris de l'elenc actoral, direcció, producció, administració, etc.) fins a un màxim del 30 % de l'import total a justificar, que és la suma de la subvenció concedida més l'aportació del sol·licitant, i aquests costos s'acreditaran amb una memòria específica que justifique la necessitat de la despesa, la seua vinculació amb l'activitat referida, així com que la quantia està d'acord amb els preus del mercat cultural, que es presentarà necessàriament seguint el model disponible en la pàgina web http://ivc.gva.es/ i en les dependències de l'entitat convocant.  
En queden exceptuats els sol·licitants que són ajuntaments o altres entitats municipals vinculades a aquests.  
  
Onzé. Concurrència de fonts de finançament  
S'ajustaran al que estableix l'article 15 de l'ordre de bases reguladores, i seran compatibles aquestes ajudes en la modalitat de formació, investigació i edició amb altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals, sense que, en cap cas, aïlladament o en conjunt, supere el cost de l'activitat subvencionada, amb els límits quant a acumulació d'ajudes establits en l'article 5 del Reglament UE 1407/2013, de la Comissió, de 18 de desembre de 2013 (DOUE L 352, 24.12.2013), relatiu a l'aplicació dels articles 107 i 108 del Tractat de funcionament de la Unió Europea (TFUE) a les ajudes de minimis.  
  
Per a la resta de modalitats convocades, operarà la regla d'acumulació establida en l'article 8 del Reglament general d'exempció per categories (RGEC II): Reglament UE651/2014, de la Comissió, de 17 de juny (DOUE L 187, 26.06.2014).  
  
Dotzé. Incompliments, criteris de graduació, responsabilitat i règim sancionador  
1. L'Institut Valencià de Cultura es reserva igualment la possibilitat de modificar o deixar sense efecte la subvenció, en cas d'incompliment d'alguna de les obligacions imposades als beneficiaris en el resolc huité, en els terminis i les condicions assenyalades, observant sempre el principi de proporcionalitat a què es refereix l'article 17.3.n de la Llei 38/2003, de 17 de novembre, general de subvencions.  
2. Les resultes que puguen produir-se per les renúncies produïdes i les minoracions que es determinen per l'aplicació d'allò que s'ha indicat podran disposar-se de conformitat amb allò que estableix l'article 7.3 de l'ordre de bases reguladores.  
3. Les infraccions i sancions es resoldran de conformitat amb allò que disposa l'article 19 de l'ordre de bases reguladores.  
  
Tretzé. Annexos  
Aquesta resolució inclou cinc annexos que s'indiquen a continuació:  
- Annex I. Model de sol·licitud d'ajuda econòmica per als sectors del teatre i el circ.  
- Annex II. Model de domiciliació bancària.  
- Annex III. Model d'acceptació de la subvenció i compromís de compliment d'obligacions.  
- Annex IV. Model de cessió voluntària de drets de propietat intel·lectual.  
- Annex V. Model de fitxa d'activitats i contractacions.  
  
Catorzé. Entrada en vigor  
Aquesta resolució produirà efectes l'endemà de la seua publicació en el Diari Oficial de la Generalitat Valenciana.  
  
Quinzé. Recursos  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46 de la Llei reguladora de la jurisdicció contenciosa administrativa, el present acte, que posa fi a la via administrativa, es pot recórrer potestativament en reposició o bé es pot plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició ha d'interposar-se davant del president de l'institut Valencià de Cultura, en qualitat d'òrgan competent per a concedir les ajudes, en el termini d'un mes a comptar des de l'endemà de la seua publicació en el Diari Oficial de la Generalitat Valenciana.  
b) El recurs contenciós administratiu ha de plantejar-se davant dels jutjats contenciosos administratius de València en el termini de dos mesos a comptar des de l'endemà de la seua publicació en el Diari Oficial de la Generalitat Valenciana.  
  
València, 6 de març de 2018.- El president de l'Institut Valencià de Cultura: Vicent Marzà Ibáñez.